**Z Á P I S N I C A**

**zo zasadnutia komisie dopravy, verejného poriadku a požiarnej ochrany**

**v Šamoríne dňa 10. 12. 2020**

**Prítomní členovia komisie:** Ing. arch. Tamás Jávorka (predseda komisie), Zoltán Faragó, Lajos Ürge, Ing. PhD. Pál Élesztős, Ing. Róbert Hatos,

**Pozvaní hostia:** Ing. László Tóth, Mgr. Imrich Szabados,

**Ďalší prítomný:** Roland Kovács

Predseda komisie po privítaní všetkých prítomných otvoril rokovanie s nasledovným **programom:**

1. Úvod
2. Žiadosť Zoky a.s. – presun tabule na Seneckej ceste,
3. Žiadosť V. Gulová – problémy s parkovaním v zeleni na Jazdeckej,
4. Polyfunkčný objekt Molar – informovanie komisie,
5. G. Krajčovič – Plánovaná výstavba na Bratislavskej – parkovanie,
6. Zmluva na prenájom autobusových zastávok,
7. Príprava realizácie cyklocesty Šamorín – Kvetoslavov – informovanie komisie,
8. Rôzne.

**K bodu 1)**

Privítanie členov komisie a pozvaných hostí.

**K bodu 2)**

Komisia odporúča tabuľu označujúcu začiatok a koniec mesta na ceste II/503 posunúť v smere von z mesta až pred prvú križovatku (križovatka Šípková – Senecká).

**K bodu 3)**

Komisia neodporúča predaj trávnatej plochy na parcele č. 2392/1 pre V. Gulovú. Žiadateľka ako dôvod udala to, že na trávnatej ploche, o ktorú sa pravidelne stará, začali parkovať autá návštevníkov novej MŠ. Komisia zatiaľ neodporúča umiestniť dopravné značenie zakazujúce zastavenie a státie ale žiada, aby hliadka mestskej polície častejšie sledovala nezákonné parkovanie na trávniku v tejto lokalite a v prípade potreby zakročila. Ďalej komisia žiada, aby predmetnú žiadosť prerokovala aj komisia ŽP a zvážila výsadbu zelene na zabránenie parkovania na trávniku.

Na otázku členov komisie, že či nakoniec bolo zriadené vecné bremeno v prospech mesta na pozemku č. 2392/119 vo vlastníctve reformovanej kresťanskej cirkvi, odpoveď je, že áno, bolo zriadené vecné bremeno a je zapísané na LV č. 1683.

**K bodu 4)**

Prítomní k predloženému projektu mali nasledovné pripomienky:

- vychádzajúce autá z garáže ohrozujú chodcov, preto je potrebné osadiť na bránu žltú blikačku,

- pri napojení vjazdu na miestnu komunikáciu treba navrhnúť správne polomery podľa STN,

- chodník okolo budovy je potrebné obnoviť kompletne,

- šírka pozdĺžnych parkovísk môže byť aj užšia ale chodník by mal mať šírku 2m

- zásobovanie riešiť na vlastnom pozemku,

- vonku by mohli byť parkoviská dlhšie aj keby boli namiesto 4 iba 3 parkoviská.

Komisia súhlasí s vybudovaním štyroch parkovacích miest na pozemku č. 213/3 vo vlastníctve mesta.

**K bodu 5)**

Výstavba polyfunkčného objektu G. Krajčovičovej vyžaduje vybudovanie 12 parkovacích miest na pozemkoch vo vlastníctve mesta Šamorín.

Prítomní k predloženému projektu mali nasledovné pripomienky:

- Toho času mesto predalo pozemok pod plánovanou polyfunkčnou budovou p. Krajčovičovej,

- Komisia výstavby a financie na svojich predchádzajúcich zasadnutiach prerokovali stavebný zámer a s podmienkami ju podporili (najvyššie podložie má byť menšie oproti pôvodnému zámeru, na vlastnom pozemku odporúčajú vybudovať aspoň 2 parkovacie miesta a posledné parkovisko pod oknom susedov odporúčali zrušiť),

- Objekt je z urbanistického hľadiska navrhnutý nevhodne v husto zastavanej lokalite, kde nie je žiadúce ďalšie zahustenie stavbami – najmä nie na úkor zelene,

- Vybudovaním pozdĺžnych parkovacích miest by došlo k likvidácií zeleného porastu, ktorý v súčasnosti izoluje bývanie od prachu a zvuku, ktorý sa generuje na ceste I/63.

- Už výstavbou polyfunkčnej budovy Panta Rhei došlo k zrušeniu niekoľkých parkovacích miest, čo zhoršilo parkovanie v dotknutej lokalite a táto výstavba ešte viac prehĺbi problémy.

- Treba navrhnúť spätné odkúpenie pozemku za primeranú cenu.

Pri hlasovaní komisia v pomere 5 proti 1 vyjadrila odmietavý postoj k predloženému projektu a nesúhlas s jeho realizáciou v tejto podobe.

**K bodu 6)**

Predseda komisie v krátkosti predstavil zámery mesta so zmluvou na prenájom autobusových zastávok.

P. Faragó tlmočil slová pána primátora a odporúča zmluvu stiahnuť, nakoľko je príliš jednostranná, poskytuje neúmerne veľké výhody nájomcovi a obdobie nájmu je veľmi dlhé. Odporúča, aby mesto radšej našlo vo svojom rozpočte 20.000,- eur na výmenu a modernizáciu autobusových zastávok.

Komisia podporuje myšlienku, aby rekonštrukcia autobusových zastávok sa uskutočnila z vlastných financií mesta.

**K bodu 7)**

Vedúci referátu dopravy v krátkosti referoval o stave pripravenosti realizácie projektu cyklistickej cesty Šamorín – Kvetoslavov. Povedal, že v auguste 2020 sa konala miestna obhliadka v prítomnosti projektanta a vedúcich dotknutých odborov MsÚ s cieľom zmapovať možné problémy pri realizácií projektu:

- Zhotoviteľ bol vybratý ale k podpise zmluvy ešte nedošlo.

- na Kláštornej dochádza ku kolízií plánovanej cyklocesty a jestvujúceho teplovodu, z ktorého uniká voda a je potrebná jej rekonštrukcia. Potrebné je naplánovať výmenu teplovodu ešte pred realizáciou cyklocesty, aby neskôr nedošlo k zbúraniu novej cesty. Na tento účel bude potrebné pre rok 2021 v mestskom rozpočet vyčleniť financie.

- Projekt obsahuje aj nepresnosti, ktoré bude treba riešiť so zhotoviteľom stavby – nesúlad so skutočnosťou, alebo chýbajúce rozpočtové položky z výkazu výmer.

- Bola objednaná aktualizácia dendrologického prieskumu nakoľko pôvodný dendrologický prieskum bol robený v roku 2016 .

- Po podpise zmluvy bude možné zvolať miestne šetrenie so zhotoviteľom s cieľom vyriešenia nezrovnalostí projektu.

**K bodu 8)**

L. Tóth: Žiadal komisiu aby sa vyjadrila k tomu, že by p. Starý mal vybudovať parkovacie miesta pred polyfunkčnou budovou jeho manželky alebo na Cintorínskej podľa štúdie vypracovaného Ing. Hatosom. Komisia odporúča držať sa dopravnej štúdie a výstavbu 4 parkovacích miest pre pána Starého umožniť v zmysle tejto štúdie.

P. Élesztős: Mnohí z rodičov nerešpektujú novú zákazovú značku pri škôlke na Dunajskej. Komisia odporúča, aby mestská polícia dohliadala na dodržanie dopravnej značky a poprípade požiadala štátnu políciu o pomoc.

Z. Faragó: Mesto by sa malo začať informovať o fungovaní a možnostiach systému inteligentného parkovania.

Zapísal: Ing. Tóth László

Predseda: Ing. arch. Tomáš Jávorka